**ODPOVEĎ NA INTERPELÁCIE POSLANCOV Z ROKOVANIA MsZ č. XXIII/2013 DŇA 13.06.2013**

**PhDr. Edita Oláhová - bod č. 1**

Po predchádzajúcich diskusiách o rôznych návrhov technického riešenia havarijného stavu strešného plášťa na OD Družba, bolo dňa 01.07.2013 v dislokačnej komisii mesta prijaté riešenie, že sa bude asanovať strecha na celom objekte v dvoch etapách. Technické riešenie spočíva v odstránení resp. vyrovnaní pôvodných asfaltových pásov, na ktoré sa položí tepelná izolácia z polystyrénu a na to sa ukotví vrchná vrstva hydroizolácie - fólia PVC. Celkové náklady sa odhadujú na 150 000,-€. Vzhľadom na predpokladanú hodnotu zákazky sa jedná o podlimitnú zákazku a verejný obstarávateľ pri výbere dodávateľa stavebných prác je povinný postupovať podľa zákona č. 25/2006 Z.z. o verejnom obstarávaní.

Predpokladaný harmonogram verejného obstarávania a realizačných prác:

Príprava súťažných podkladov 15.07.2013

Výber dodávateľa 15.08.2013

Podpis zmluvy 30.08.2013

Realizácia 1. etapy september, október 2013

Spracoval: Ing. Ján Kunák

V Starej Ľubovni dňa 02.07.2013